text: [{"text_idx": "#000001", "text": "Try\u0301 go\u0301\u00f0 ra\u0301\u00f0 ta\u0301 tu\u0301 bakar bollar"}, {"text_idx": "#000003", "text": "Her eru try\u0301 ra\u0301\u00f0, sum veruliga gera allan munin."}, {"text_idx": "#000005", "text": "Bru\u0301ka ikki ov no\u0301gv mj\u00f8l. Lat eitt sindur av mj\u00f8li i\u0301 i\u0301 senn. Ta\u00f0 kann vera nokk so irriterandi vi\u00f0 kleiggjutum deiggi, men solei\u00f0is ver\u00f0ur deiggi\u00f0 best."}, {"text_idx": "#000006", "text": "Koyrir tu\u0301 meira og meira mj\u00f8l i\u0301 deiggi\u00f0 fyri at fa\u0301a ta\u00f0 av fingrunum og harafturat koyrir mj\u00f8l a\u0301 bor\u00f0i\u00f0 fyri at fa\u0301a ta\u00f0 at leyst har eisini, so kann ta\u00f0 ver\u00f0a skjo\u0301tt, at deiggi\u00f0 ver\u00f0ur turt og ke\u00f0iligt."}, {"text_idx": "#000007", "text": "Sja\u0301lvt um uppskriftin sigur, tu\u0301 skalt bru\u0301ka meira mj\u00f8l i\u0301 deiggi\u00f0, so eru okkara royndir, at klistrar deiggi\u00f0 millum fingrarnar, so ver\u00f0a bollarnir betri, enn vi\u00f0 deiggi, sum ikki klistrar."}, {"text_idx": "#000008", "text": "2. Ger t\u00e6r o\u0301mak ta\u0301 tu\u0301 eltir"}, {"text_idx": "#000009", "text": "Hevur tu\u0301 leita\u00f0 eftir go\u0301\u00f0um ra\u0301\u00f0um i\u0301 bo\u0301kum og a\u0301 netinum ella triksum til at elta deiggj s\u00e6rt tu\u0301 skjo\u0301tt, at hetta er ein vi\u0301sindi i\u0301 fyri seg. Og ta\u0301 tu\u0301 ikki ert professionellur bakari, hevur tu\u0301 bert t\u00f8rv a\u0301 hesi einf\u00f8ldu fra\u0301grei\u00f0ingini."}, {"text_idx": "#000011", "text": "Tu\u0301 kanst elta b\u00e6\u00f0i vi\u00f0 r\u00f8rimaskinu og vi\u00f0 hondunum. Tu\u0301 s\u00e6rt at deiggi\u00f0 er li\u00f0ugt gingi\u00f0, ta\u0301 ta\u00f0 er sl\u00e6tt og blankt. Ta\u0301 er ta\u00f0 blivi\u00f0 sl\u00e6tt, og alt tilfari\u00f0 hevur deilt seg u\u0301t til ein samla\u00f0an massa. Eisini skal deiggi\u00f0 kennast bleytt og l\u00e6tt millum fingrarnar."}, {"text_idx": "#000012", "text": "Eyka ra\u0301\u00f0 so tu\u0301 s\u00e6rt, n\u00e6r deiggi\u00f0 er no\u0301g v\u00e6l elt\nErt tu\u0301 i\u0301 iva, kanst tu\u0301 taka eitt petti av deigginum fra\u0301 og ha\u0301la ta\u00f0 sundur, so ta\u00f0 ver\u00f0ur heilt tunt. Um hetta ber til, uttan at deiggi\u00f0 slitnar ella hol kemur i\u0301, so hevur tu\u0301 elt deiggi\u00f0 no\u0301g v\u00e6l. Um ta\u00f0 slitnar ella hol koma i\u0301, skalt tu\u0301 elta meira."}, {"text_idx": "#000016", "text": "Vilt tu\u0301 hava l\u00e6ttar og luftigar bollar, er ta\u00f0 ty\u0301dningarmiki\u00f0 at v\u00e6tan ver\u00f0ur inni i\u0301 bollanum me\u00f0an teir baka. Ti\u0301 skulu teir formast varisliga, so teir ikki sprekka og luftin sleppur u\u0301t inni i\u0301 ovninum."}, {"text_idx": "#000017", "text": "Tak eitt sindur av deiggi no\u0301g miki\u00f0 til ein bolla, ha\u0301la sundur i\u0301 ein fy\u0301rkant og legg hornini inn undir bollanum, so hann f\u00e6r eina stramma og sl\u00e6tta yvirflatu. Kroyst samlingina av hornunum v\u00e6l saman undir bollan og legg hann a\u0301 bakipla\u0301tuna vi\u00f0 samlingini ni\u00f0ur."}]